קרל הראשון, רוזן פפאלץ-צווייבריקן-בירקנפלד

קרל הראשון, רוזן פפאלץ-צווייבריקן-בירקנפלד (גרמנית: Karl I. von Pfalz-Zweibruecken-Birkenfeld; 4 בספטמבר 1560 - 16 בדצמבר 1600), היה רוזן פפאלץ-צווייבריקן-בירקנפלד בין השנים 1569–1600.

ביוגרפיה
קרל נולד ב-4 בספטמבר 1560 בנויבורג על הדנובה, לוולפגנג, רוזן פפאלץ-צווייבריקן ואנה מהסן, בתם של פיליפ הראשון, רוזן הסן וכריסטינה מסקסוניה.

בשנת 1569 נהרג אביו וולפגנג, רוזן פפאלץ-צווייבריקן, במהלך מלחמות הדת בצרפת. לאחר מותו חילקו בניו את נחלותיו ביניהם: פיליפ לודוויג קיבל את פפאלץ-נויבורג, יוהאן קיבל את פפאלץ-צווייבריקן, אוטו היינריך קיבל את פפאלץ-זולצבאך, פרידריך קיבל את פפאלץ-צווייבריקן-ווהנשטראוס-פארקשטיין וקרל קיבל את פפאלץ-צווייבריקן-בירקנפלד.

נחלותיו של קרל היוו חלק מרוזנות שפונהיים, וכללו כמה שטחים קטנים סביב בירקנפלד. קרל הקים את הענף של פפאלץ-צווייבריקן-בירקנפלד שהיה חסר חשיבות, אולם ממנו יצאו לבסוף מלכי בוואריה. ב-16 בדצמבר 1600 מת קרל, ובניו חילקו את נחלותיו: גאורג וילהלם קיבל את פפאלץ-צווייבריקן-בירקנפלד, ואילו כריסטיאן קיבל את פפאלץ-בירקנפלד-בישוויילר.

משפחתו
ב-23 בפברואר 1590 התחתן קרל עם דורותיאה מבראונשווייג-לינבורג, בתם של וילהלם, דוכס בראונשווייג-לינבורג ודורותיאה מדנמרק, דוכסית בראונשווייג-לינבורג, ממנה נולדו לו 4 ילדים:
 גאורג וילהלם, רוזן פפאלץ-צווייבריקן-בירקנפלד (1591–1669)
 סופיה אגנס מפפאלץ-צווייבריקן-בירקנפלד (1593–1676), התחתנה עם קראפט השביעי, רוזן הוהנלוהה-נוינשטיין
 פרידריך מפפאלץ-צווייבריקן-בירקנפלד (1594–1626)
 כריסטיאן הראשון, רוזן פפאלץ-בירקנפלד-בישוויילר (1598–1654)

אילן יוחסין

קישורים חיצוניים

 קרל הראשון, רוזן פפאלץ-צווייבריקן-בירקנפלד  בית ויטלסבאך  נולד:4 בספטמבר 1560 מת:16 בדצמבר 1600וולפגנג, רוזן פפאלץ-צווייבריקןרוזנות פפאלץ-צווייבריקן-בירקנפלד  1569–1600גאורג וילהלם, רוזן פפאלץ-צווייבריקן-בירקנפלדכריסטיאן הראשון, רוזן פפאלץ-בירקנפלד-בישוויילר

קטגוריה:רוזנים גרמנים
קטגוריה:בית ויטלסבאך
קטגוריה:ילידי 1560
קטגוריה:נפטרים ב-1600